<?xml version="1.0" encoding="utf-8"?>
<page xmlns="http://projectmallard.org/1.0/" type="topic" style="problem" id="sound-nosound" lang="da">

  <info>
    <link type="guide" xref="sound-broken"/>

    <revision version="gnome:40" date="2021-02-26" status="candidate"/>
    <revision version="gnome:42" status="final" date="2022-02-26"/>

    <credit type="author">
      <name>GNOMEs dokumentationsprojekt</name>
      <email>gnome-doc-list@gnome.org</email>
    </credit>
    <credit type="editor">
      <name>Michael Hill</name>
      <email>mdhillca@gmail.com</email>
    </credit>

    <license xmlns="http://projectmallard.org/1.0/" href="https://creativecommons.org/licenses/by-sa/3.0/">
  <p>This work is licensed under a <link href="https://creativecommons.org/licenses/by-sa/3.0/">Creative
  Commons Attribution-ShareAlike 3.0 Unported License</link>.</p>
</license>

    <desc>Tjek at lyden ikke er på lydløs, at kablerne er sat ordentligt i og at lydkortet er registreret.</desc>
  <credit type="translator copyright"><name>scootergrisen</name><email></email><years>2015-2016, 2019-2021</years></credit><credit type="translator copyright"><name>Alan Mortensen</name><email></email><years>2023</years></credit></info>

<title>Jeg kan ikke høre nogen lyd på computeren</title>

  <p>Hvis du ikke kan høre noget lyd på din computer, f.eks. når du prøver at afspille musik, så gennemgå følgende fejlsøgningstip.</p>

<section id="mute">
  <title>Sørg for at lyden ikke er på lydløs</title>

  <p>Åbn <gui xref="shell-introduction#systemmenu">systemmenuen</gui> og sørg for at lyden ikke er slået fra eller skruet ned.</p>

  <p>Nogle bærbare computere har lydløskontakter eller -taster på deres tastaturer — prøv at trykke på tasten for at se om den slår lyden til.</p>

  <p>Du bør også tjekke, at du ikke har sat det program, du bruger til at afspille lyd, på lydløs (f.eks. din musikafspiller eller videoafspiller). Programmet kan have en lydløs- eller lydstyrkeknap i sit hovedvindue, så tjek det.</p>

  <p>Du kan også kontrollere lydstyrkeskyderen i panelet <gui>Lyd</gui>:</p>
  <steps>
    <item>
      <p>Åbn <gui xref="shell-introduction#activities">Aktivitetsoversigten</gui> og begynd at skrive <gui>Lyd</gui>.</p>
    </item>
    <item>
      <p>Klik på <gui>Lyd</gui> for at åbne panelet.</p>
    </item>
    <item>
      <p>Under <gui>Lydstyrkeniveauer</gui> skal du kontrollere, at dit program ikke er sat til lydløs. Knappen for enden af lydstyrkeskyderen slår <gui>Lydløs</gui> til og fra.</p>
    </item>
  </steps>

</section>

<section id="speakers">
  <title>Tjek, at højttalerne er tændt og tilsluttet korrekt</title>
  <p>Hvis din computer har eksterne højttalere, så sørg for, at de er tændt, og at der er skruet op for lydstyrken. Sørg for, at højttalerkablet er sat godt i lydstikket “output” på din computer. Stikkets farve er gerne lysegrønt.</p>

  <p>Nogle lydkort kan skifte mellem det stik, der bruges til output (til højttalerne), og det stik, der bruges til input (f.eks. fra en mikrofon). Outputstikket kan være et andet, når der køres Linux, Windows eller Mac OS. Prøv at tilslutte højttalerkablet til et andet lydstik på din computer.</p>

 <p>Til sidst kan du tjekke, at lydkablet er sat godt i bag på højttalerne. Nogle højttalere har også mere end ét input.</p>
</section>

<section id="device">
  <title>Tjek, at den korrekte lydenhed er valgt</title>

  <p>Nogle computere har flere “lydenheder” installeret. Nogle af dem er i stand til at udsende lyd og nogle er ikke, så du bør tjekke, at den korrekte lydenhed er valgt. Det kan være, du skal prøve dig lidt frem for at finde den rette.</p>

  <steps>
    <item>
      <p>Åbn <gui xref="shell-introduction#activities">Aktivitetsoversigten</gui> og begynd at skrive <gui>Lyd</gui>.</p>
    </item>
    <item>
      <p>Klik på <gui>Lyd</gui> for at åbne panelet.</p>
    </item>
    <item>
      <p>Under <gui>Output</gui> skal du vælge en <gui>Outputenhed</gui> og klikke på knappen <gui>Test</gui> for at se, om det virker.</p>

      <p>Det kan være, du skal prøve alle tilgængelige enheder.</p>
    </item>
  </steps>

</section>

<section id="hardware-detected">

 <title>Tjek, at lydkortet blev registreret korrekt</title>

  <p>Dit lydkort er måske ikke blevet registreret ordentligt, sandsynligvis fordi driverne til kortet ikke er installeret. Det kan være, du skal installere driverne til kortet manuelt. Hvordan det gøres, afhænger af kortets type.</p>

  <p>Kør kommandoen <cmd>lspci</cmd> i terminalen for at finde ud af, hvilket lydkort du har:</p>
  <steps>
    <item>
      <p>Gå til <gui>Aktivitetsoversigten</gui> og åbn en terminal.</p>
    </item>
    <item>
      <p>Kør <cmd>lspci</cmd> med <link xref="user-admin-explain">administrative rettigheder</link>; skriv enten <cmd>sudo lspci</cmd> og skriv din adgangskode, eller skriv <cmd>su</cmd>, indtast adgangskoden til <em>root</em> (administrativ), og skriv så <cmd>lspci</cmd>.</p>
    </item>
    <item>
      <p>Tjek om <em>audio controller</em> eller <em>audio device</em> vises i listen: hvis de gør, så burde du se lydkortets producent og model. Derudover viser <cmd>lspci -v</cmd> en liste med mere detaljeret information.</p>
    </item>
  </steps>

  <p>Du kan måske finde og installere drivere til dit kort. Det er bedst at spørge i supportforummer (eller lignende) til din Linux-distribution for at få instruktioner.</p>

  <p>Hvis du ikke kan få drivere til dit lydkort, så kan det være, du foretrækker at købe et nyt lydkort. Du kan få lydkort, der kan installeres inden i computeren og eksterne USB-lydkort.</p>

</section>

</page>
